ΤΟ 1968 Ο ΡΙΤΣΑΡΝΤ ΝΙΞΟΝ ΕΞΕΛΕΓΗ 37ος ΠΡΟΕΔΡΟΣ ΤΩΝ ΗΠΑ
ΜΕ ΣΥΝΘΗΜΑ ΤΗΣ ΕΚΣΤΡΑΤΕΙΑΣ ΤΟΝ ΝΟΜΟ ΚΑΙ ΤΗΝ ΤΑΞΗ.
ΑΠΟΚΑΛΟΥΣΕ ΤΟΝ ΓΕΝΙΚΟ ΕΙΣΑΓΓΕΛΕΑ ΤΖΟΝ ΜΙΤΣΕΛ ΕΜΠΙΣΤΟ ΣΥΜΒΟΥΛΟ.
ΑΠΟΚΑΛΟΥΣΕ ΤΗ ΣΥΖΥΓΟ ΤΟΥ ΜΙΤΣΕΛ, ΜΑΡΘΑ, ΤΡΟΜΕΡΟ ΜΠΕΛΑ.
1974 - Ο ΝΙΞΟΝ ΠΑΡΑΙΤΕΙΤΑΙ ΜΕΤΑ ΤΟ ΣΚΑΝΔΑΛΟ ΓΟΥΟΤΕΡΓΚΕΪΤ
Τώρα θα επανέλθει στα ίσια της η χώρα;
-Αφήσαμε πίσω μας το Γουότεργκεϊτ; -Ελπίζω να μην το αφήσουμε ποτέ πίσω.
Ήταν κάτι καλό.
Διδάσκουμε τους πολιτικούς να είναι τίμιοι, όχι βρώμικοι.
Είμαι πεπεισμένος πως αν δεν ήταν η Μάρθα,
δεν θα υπήρχε Γουότεργκεϊτ.
ΕΝΑ ΝΤΟΚΙΜΑΝΤΕΡ ΤΟΥ NETFLIX
Κυρία Μίτσελ!
Είναι δημοκρατία αν δεν επιτρέπεται στον κόσμο να λέει μια γνώμη, την αλήθεια;
Ξέρετε ότι αγαπώ τον Τύπο.
Αν έχω κάτι κατά νου, δεν θα βγω να το φωνάξω στον δρόμο,
εκτός κι αν πιστεύω ότι αυτό πρέπει να κάνω και να πω.
Όταν φτάσατε στο αεροδρόμιο του Λονδίνου χτες το πρωί,
είπατε " Ο Νίξον κατέστρεψε τον γάμο μου".
Πώς κατάφερε ο Νίξον να έχει τέτοιο αντίκτυπο στη ζωή σας;
Ντέιβιντ, άνοιξες τον λάκκο με τα φίδια.
Δεν ξέρω αν μπορώ να το εξηγήσω
στον χρόνο που έχουμε στη διάθεσή μας.
Έχουμε τουλάχιστον 30 λεπτά.
Πάει πίσω, στην αρχή ακόμα.
Ο Τζον Μίτσελ, γενικός εισαγγελέας,
έμενε με τη σύζυγό του, Μάρθα, στο συγκρότημα Γουότεργκεϊτ.
Ο κόσμος τούς φαινόταν ωραίος.
Ξέρω ότι ο πρόεδρος συμπαθεί πολύ τον άντρα μου.
Ήταν συνεργάτες. Είναι στενοί φίλοι.
Ο Μίτσελ είναι πρώην δικηγόρος εκδίκασης εγγυήσεων
και πριν την εκστρατεία του Νίξον το 1968 δεν είχε ανακατευτεί με την πολιτική.
Τώρα, ως γενικός εισαγγελέας, ασχολείται με κάποια αμφιλεγόμενα θέματα της εποχής.
Λέγεται ότι ο άντρας σας είναι ο δεύτερος πιο ισχυρός στην Ουάσινγκτον.
Θα μας πείτε τι άνθρωπος είναι;
Πιθανώς είναι ένας από τους πιο έξυπνους ανθρώπους στη χώρα.
Σε όλον τον κόσμο, θα έλεγα.
Πώς γνωρίσατε τη σύζυγό σας; Ήταν ραντεβού στα τυφλά;
Κανείς μας δεν ήταν τυφλός, προφανώς, γιατί πέτυχε τέλεια.
Ήμουν απλώς η κυρία Μίτσελ που ζούσε στο Ράι της Νέας Υόρκης.
Η Ουάσινγκτον ήταν σαν μια άλλη χώρα.
Κατέχοντας μία ημιεπίσημη θέση εδώ στην Ουάσινγκτον, υπάρχουν πολλά
που απαιτούνται να κάνω ως σύζυγος αξιωματούχου.
Θα ήθελα να βελτιώσω τις σχέσεις της Αμερικής
με τα άλλα έθνη του κόσμου
για να φέρω λίγη αγάπη στον κόσμο.
Συχνά λέω στους νέους υποψήφιους πώς να κερδίσουν.
Πρώτα, διαλέξτε σωστή σύζυγό.
Δεν είναι και σπουδαία είδηση, κι αυτή λογικά το αναγνωρίζει,
ότι ο σύζυγός της θα μπει στις ειδήσεις.
Η Ουάσινγκτον ήταν μια ανδροκρατούμενη πόλη.
Τη διοικούσαν λευκοί άντρες στον Λευκό Οίκο
και άντρες σε κάθε κυβερνητική θέση.
Οι γυναίκες που ήταν στην κοινωνική σκηνή της Ουάσινγκτον ήταν οικοδέσποινες.
Πήγαιναν στο άλλο δωμάτιο και έπιναν καφέ,
ενώ οι άντρες συζητούσαν τα σημαντικά θέματα.
Όμως η Μάρθα Μίτσελ δεν συμμορφωνόταν.
Δεν θα γινόταν η σύζυγος
που κάθεται αμίλητη στο παρασκήνιο.
Μία σύζυγος πολιτικού δεν είναι ένα κανονικό άτομο
που λέει και κάνει ό,τι θέλει.
-Όμως εγώ λέω ό,τι θέλω. -Ναι.
Λοιπόν, χρυσό μου,
το είδα σήμερα στις εφημερίδες.
Δεν νομίζω ότι προετοιμάστηκες καλά.
Αν ήταν να έρθει η Μάρθα στον Λευκό Οίκο, όλοι ήταν σε επιφυλακή.
Τότε οι γυναίκες ήταν πιο επιφυλακτικές, αλλά όχι η Μάρθα.
Ο πρόεδρος προφανώς το αντιλαμβανόταν.
Δεν ήταν ότι δεν του άρεσαν οι γυναίκες.
Δεν του άρεσαν οι φωνακλούδες.
Περνούσα πολύ καλά με τον πρόεδρο.
Δεν ήξερε πότε αστειεύομαι και πότε όχι.
Με θεωρούσε ένα παράξενο άτομο.
Μερικές φορές έπινε υπερβολικά.
Μετά άρχιζε να παίρνει τηλέφωνο διάφορους αξιωματούχους της Ουάσινγκτον.
Της άρεσε να καλεί τον πρόεδρο.
Της άρεσε να καλεί, και παραθέτω, "Τον πρόεδρό μου".
Πρόσφατα πήρες τον Πρόεδρο Νίξον και μίλησες μαζί του, Μάρθα;
-Τον πήρες να του πεις τι να κάνει; -Τον συμβουλεύω κάθε τόσο.
Ο ΠΟΛΕΜΟΣ ΚΑΝΕΙ ΚΑΚΟ ΣΤΑ ΠΑΙΔΙΑ
Η Μάρθα Μίτσελ είπε
πως όσοι είναι υπέρ της βίαιης επανάστασης στις ΗΠΑ
πρέπει να εκδιωχθούν από τη χώρα.
Δεν είπε πού θέλει να τους ξαποστείλουμε.
Σήμερα στις 2 π.μ. κάλεσε την εφημερίδα Arkansas Gazette
ζητώντας να σταυρωθεί ο γερουσιαστής Φούλμπραϊτ.
Η κα Μίτσελ έχει γίνει ένας γραφικός χαρακτήρας
και έχει αρκετό ενδιαφέρον.
Πάντα πίστευα ότι ο κύριος Φούλμπραϊτ… Αν τον πούμε έτσι.
Δεν μπορώ να τον πω Φούλμπραϊτ, φωτισμένο. Είναι μισοφωτισμένος, ή και χειρότερα.
Όταν γερουσιαστής των Ρεπουμπλικανών ρωτήθηκε αν έχει ακούσει την ιστορία, είπε
"Θεέ μου, πάλι ήταν στο τηλέφωνο;"
Κυρίες και κύριοι!
Δεν υπάρχει αμφιβολία ότι στην αρχή
τους άρεσε που η Μάρθα τραβούσε την προσοχή.
Ήταν καλή. Προωθούσε την επίσημη γραμμή.
Παρόλο που ήταν υπέρ του Νίξον,
φερόταν τελείως αδέσμευτα.
Ακόμα πιο ενδιαφέρον, ο Μίτσελ έμοιαζε να το δέχεται.
Δεν μπορώ να ελέγξω ούτε τι λέει ούτε τι κάνει.
Μάλιστα, πλέον την ξέρουν ως τον "μη κατευθυνόμενο πύραυλο".
Χρυσό μου, θα σου πω κάτι.
Αν κάνω κάτι λάθος σ' αυτήν την κυβέρνηση,
απλώς πες το μου.
Όποτε κι αν είναι.
Όλη η κυβέρνηση τηρούσε στάση κατά του Τύπου.
Είναι ένας από τους λόγους που φερόμουν φιλικά προς τον Τύπο.
Τι κάνουν τα αγόρια μου;
Όταν εμφανίστηκα,
ο αμερικανικός λαός συνδέθηκε κάπως μαζί μου.
Η κυβέρνηση δεν το πίστευε.
"Τι θα κάνουμε με τη Μάρθα Μίτσελ;"
ΕΚΠΟΜΠΗ TO TELL THE TRUTH
Η σύζυγος του Γενικού Εισαγγελέα των ΗΠΑ, η Μάρθα Μίτσελ!
Σε ψηφίσαμε ως αυτή που έκανε τα περισσότερα για τη Μα Μπελ.
Το βραβείο σου είναι ένα τηλέφωνο σε σχήμα Ανώτατου Δικαστηρίου.
Θα είναι σκέτη απόλαυση να το κοπανώ.
ΜΑΡΘΑ ΜΙΤΣΕΛ
Η ΜΑΡΘΑ ΠΑΝΤΑ ΛΕΕΙ ΠΟΛΛΑ
Η ΥΠΕΡΟΧΗ Μ. ΜΙΤΣΕΛ
ΠΡΟΠΟΣΗ ΣΤΗΝ ΠΡΩΤΗ ΚΥΡΙΑ ΤΗΣ ΚΥΒΕΡΝΗΣΗΣ
Η Μάρθα Μίτσελ έπεσε σαν βόμβα σ' αυτήν την πόλη.
ΠΟΛΥΛΟΓΟΥ
ΦΗΜΗ ΣΤΗ ΣΤΙΓΜΗ
Ήταν αναζωογονητική.
ΜΙΛΑ ΕΚ ΜΕΡΟΥΣ ΤΩΝ ΑΜΕΡΙΚΑΝΩΝ
Όλοι, κι εγώ επίσης, θέλαμε μια συνέντευξη μαζί της.
Μια φορά γυρνούσα από την Καλιφόρνια.
Οι Μίτσελ ήταν στο ίδιο σκάφος.
Καθόμασταν στο πίσω μέρος.
Οι άντρες έπαιζαν χαρτιά.
Η Μάρθα Μίτσελ ήρθε πίσω.
Τη ρώτησα τι γνώμη έχει για τις μίνι φούστες.
"Γιατί δεν με ρωτάς κάτι σημαντικό;"
Είπα "Εντάξει, τι γνώμη έχετε για τον πόλεμο στο Βιετνάμ;"
Απάντησε "Είναι άθλιος".
Οι άντρες παράτησαν τα χαρτιά και άρπαξαν τα σημειωματάρια.
Μετά της απαγόρευσαν να ταξιδεύει με το προεδρικό αεροπλάνο.
ΤΟ ΠΝΕΥΜΑ ΤΟΥ '76
Η ΑΠΟΨΗ ΤΗΣ ΜΑΡΘΑΣ: Ο ΠΟΛΕΜΟΣ "ΕΙΝΑΙ ΑΘΛΙΟΣ"
Το Βιετνάμ ήταν ο κατεξοχήν πόλεμος στον οποίο ενεπλάκησαν οι ΗΠΑ.
Τον κληρονόμησαν αρκετές κυβερνήσεις.
Τον φορτώθηκε κι ο Νίξον.
ΠΟΣΟΥΣ ΑΚΟΜΑ ΘΑ ΣΚΟΤΩΣΕΤΕ
Οπότε τα σχόλια της Μάρθας ήταν άκρως αμήχανα.
Κανείς άλλος που συνδεόταν έστω και λίγο με την κυβέρνηση
δεν θα έλεγε κάτι τέτοιο.
Θα κατανοείτε ότι ίσως είναι επικίνδυνο για ένα κόμμα να μιλά ανοιχτά μια σύζυγος.
-Πάντα λένε "Μην την αφήνετε να μιλά". -Όχι.
-Αλήθεια; -Δεν το νομίζω.
Απλώς είναι ασυνήθιστο μία γυναίκα να λέει τη γνώμη της.
ΝΙΞΟΝ: Η Μάρθα δεν είναι τρελή. Ξέρει πολύ καλά τι κάνει.
Χ. Ρ. ΧΑΛΝΤΕΜΑΝ ΠΡΟΣΩΠΑΡΧΗΣ ΛΕΥΚΟΥ ΟΙΚΟΥ
ΧΑΛΝΤΕΜΑΝ: Δεν μας προβληματίζει.
ΝΙΞΟΝ: Όχι;
ΜΕΤΑΞΥ 1971 ΚΑΙ 1973, Ο ΠΡΟΕΔΡΟΣ ΝΙΞΟΝ ΚΑΤΕΓΡΑΦΕ ΜΥΣΤΙΚΑ ΤΙΣ ΣΥΝΟΜΙΛΙΕΣ ΤΟΥ
ΣΤΟΝ ΛΕΥΚΟ ΟΙΚΟ ΚΑΙ ΣΕ ΚΥΒΕΡΝΗΤΙΚΑ ΓΡΑΦΕΙΑ.
Η ΜΑΡΘΑ ΜΙΤΣΕΛ ΕΙΧΕ ΑΝΑΦΕΡΘΕΙ ΠΑΝΩ ΑΠΟ 100 ΦΟΡΕΣ.
ΝΙΞΟΝ: Πάντα είναι μεγάλος μπελάς. Με τρομάζει. Δεν το αντέχω.
1972 ΕΚΣΤΡΑΤΕΙΑ ΕΠΑΝΕΚΛΟΓΗΣ ΤΟΥ ΝΙΞΟΝ
ΝΙΞΟΝ ΓΙΑ ΕΙΡΗΝΗ
Το 1972 είναι το έτος που θα δώσει ευκαιρία για ειρήνη,
πρωτόγνωρη σε όλη την ιστορία της Αμερικής.
ΝΙΧΟΝ ΚΑΙ ΠΑΛΙ
ΣΕ ΣΤΗΡΙΖΟΥΜΕ, ΠΡΟΕΔΡΕ
Παραιτήθηκε ο γενικός εισαγγελέας Τζον Μίτσελ
για να επιστρέψει στην παλιά δουλειά του ως διευθυντής της εκστρατείας του Νίξον.
Το 1972 ο Τζον Μίτσελ ήταν ο υπεύθυνος της εκστρατείας.
Η Μάρθα Μίτσελ τρωγόταν
να κάνει εμφανίσεις στην εκστρατεία.
Ήμουν από τους πρωτοστάτες στην CREEP,
την επιτροπή επανεκλογής του προέδρου.
Ο Μαγκρούντερ, ο Πόρτερ κι εγώ
ήμασταν τα τρία άτομα που ίδρυσαν την CREEP.
Είχα το δικό μου προσωπικό και γραφείο.
Συμμετείχα σε όλη την εκστρατεία.
Ήξερα τη Μάρθα μέσω της μαμάς μου, Τζουν,
που είχε δουλέψει στην CREEP.
Με τα χρόνια έγιναν πολύ στενές φίλες.
Για εμένα ήταν η θεία Μάρθα.
Τους άρεσε η Μάρθα επειδή άρεσε στο ακροατήριο.
Πάντα ήταν η κεντρική ατραξιόν στην εκστρατεία.
Πηγαίνω σε όλη τη χώρα
και δουλεύω καθημερινά για να εκλεγεί πρόεδρος αυτός ο άνθρωπος.
Ήταν πολύ πιστή στο κόμμα και πολύ πιστή στον πρόεδρο
και αρχικά φαινόταν ότι της άρεσαν οι δημόσιες εμφανίσεις.
Όμως την προγραμμάτιζαν όλο και πιο πολύ.
ΚΑΛΩΣ ΗΡΘΑΤΕ, ΠΡΟΕΔΡΕ ΝΙΞΟΝ
Η ΕΥΤΥΧΙΑ ΕΙΝΑΙ Ο ΝΙΞΟΝ
Τι άλλαξε τα αισθήματά σας; Κάποτε εσείς κι ο σύζυγός σας πιστεύατε σ' αυτόν.
Τι συνέβη;
Η Καλιφόρνια.
Δεν ήθελα να πάω εκείνη τη στιγμή.
Με ανάγκασαν να έρθω στο ταξίδι την τελευταία στιγμή.
17 ΙΟΥΝΙΟΥ 1972 ΒΡΑΔΙΑ ΤΗΣ ΔΙΑΡΡΗΞΗΣ ΣΤΟ ΓΟΥΟΤΕΡΓΚΕΪΤ
Χαίρετε. Πώς είστε απόψε;
Ο Τζον Μίτσελ κι εγώ
και μερικοί άλλοι από την εκστρατεία ήμασταν στο Λος Άντζελες.
Είχαμε διοργανώσει έναν έρανο.
Ένας σερβιτόρος έφερε ένα τηλέφωνο. Έτσι έμαθα τι έγινε.
Συνελήφθησαν πέντε άτομα
κατά την προσπάθεια εγκατάστασης κοριών
στην Εθνική Επιτροπή των Δημοκρατικών.
Μπήκαν σε γραφεία της επιτροπής,
λεηλάτησαν αρχεία και αφαίρεσαν έγγραφα.
Αφού έγινε αντιληπτή η διάρρηξη, συνελήφθησαν πέντε άτομα.
Ο Τζον με άφησε στην Καλιφόρνια.
Ενάντια στις επιθυμίες μου.
Τότε διάβασα την εφημερίδα για πρώτη φορά σε πέντε μέρες.
ΡΕΠΟΥΜΠΛΙΚΑΝΟΣ ΥΠΟΠΤΟΣ ΓΙΑ ΚΟΡΙΟΥΣ ΣΤΟΥΣ ΔΗΜΟΚΡΑΤΙΚΟΥΣ
ΜΠ. ΓΟΥΝΤΓΟΥΟΡΝΤ/Κ. ΜΠΕΡΝΣΤΙΝ
Βλέπετε μία αστυνομική φωτογραφία του Τζέιμς ΜακΚόρντ.
Είναι ένα από τα πέντε άτομα που συνελήφθησαν στα κεντρικά γραφεία
της Εθνικής Επιτροπής των Δημοκρατικών.
Ξέρετε τι άλλο είναι; Μέλος της επιτροπής για την επανεκλογή του προέδρου Νίξον.
Ήξερα τον ΜακΚόρντ, βλέπετε.
ΤΖΕΪΜΣ ΜΑΚΚΟΡΝΤ
Ο Τζέιμς ΜακΚόρντ ήταν σωματοφύλακάς της.
Πήγαινε την κόρη της στο σχολείο.
Ο Τζον Μίτσελ τον είχε προσλάβει ως βοηθό της οικογένειάς του.
Ο Τζον Μίτσελ επιστρέφει από την Καλιφόρνια στην Ουάσινγκτον.
Πλέον όντως είχε μεγάλο πρόβλημα.
Ξεκάθαρα είχε εξουσιοδοτήσει την αποτυχημένη διάρρηξη.
Ο Τζον Μίτσελ της επιτροπής για την επανεκλογή του προέδρου
αρνήθηκε κάθε σχέση με το περιστατικό.
Γιατί με άφησαν τόσον καιρό στο σκοτάδι για τη διάρρηξη στο Γουότεργκεϊτ;
Γιατί με άφησαν εδώ στην Καλιφόρνια;
Τείνω να πιστεύω
ότι αυτοί οι τύποι μάλλον με απομάκρυναν από την Ουάσινγκτον
εξαιτίας του Γουότεργκεϊτ.
Αμέσως σήκωσα το τηλέφωνο,
πήρα στην Ουάσινγκτον για να μάθω τι συμβαίνει.
Συνάντησα τον Τζον Μίτσελ στο σπίτι του.
Η Μάρθα τον έπαιρνε τηλέφωνο.
Ήταν εξοργισμένη που ο Τζον την είχε αφήσει στην Καλιφόρνια
και δεν της είχε πει όλη την αλήθεια.
Άκουσα μόνο ότι η Μάρθα ήταν εκτός ελέγχου,
ότι την είχε πιάσει υστερία.
Ήμασταν σε μια βίλα στο ξενοδοχείο.
Καθόμουν στο κρεβάτι. Πήρα τη Χέλεν Τόμας.
Μπήκε ο σωματοφύλακας.
Είπε "Η κυρία Μίτσελ μιλά με τη Χέλεν Τόμας.
Της λέει πολλά για το Γουότεργκεϊτ. Τι θα έπρεπε να κάνω;"
Σύντομα, την άκουσα να λέει "Φύγε".
Δεν ήξερα τι συμβαίνει. Μετά η γραμμή κόπηκε.
Ήμουν ο γιατρός σε εφημερία για το ξενοδοχείο.
Πήγα σε ένα ιδιωτικό δωμάτιο.
Μέσα είχε κόσμο.
Είχαν τρελαθεί με τις τσιρίδες της.
Ήθελαν να την ηρεμήσουν.
Την ακινητοποίησαν και της έβαλα μια ένεση με ηρεμιστικό.
Όλο αυτό ήταν πολύ ασυνήθιστο.
Αλλά όταν καλεί κάποιος κυβερνητικός αξιωματούχος,
τότε το κάνεις.
Αυτή ήταν η αρχή της φυλάκισής μου.
Όντως σε φυλάκισαν;
Κυριολεκτικά ήμουν φυλακισμένη ανάμεσα σε τέσσερις τοίχους.
Μετά το ρεζίλι με τους κοριούς στο Γουότεργκεϊτ,
η Μάρθα Μίτσελ μιλά και πάλι.
Χτες είπε σε δημοσιογράφο
ότι οι φρουροί του συζύγου της την κρατούν αιχμάλωτη.
Όταν χρησιμοποίησε το τηλέφωνο, το ξερίζωσαν από τον τοίχο
και μετά, όπως λέει, την έριξαν σε ένα κρεβάτι και της έβαλαν μια ένεση.
Δεν νομίζω ότι πολλές γυναίκες σ' αυτήν τη χώρα θα σου έλεγαν
"Είμαι πολιτική κρατούμενη".
Οπότε είχες μια αίσθηση
ότι υπήρχαν κάποιες εχθρικές δυνάμεις.
Έδειξε μώλωπες στα χέρια
και είπε ότι έχει κι άλλους στους μηρούς της.
Είπε "Ήμουν πατριώτισσα μέχρι που με δολοφόνησαν".
Ο πρόεδρος ασχολήθηκε με διάφορα πολιτικά θέματα.
Το κύριο μέλημά του ήταν το ζήτημα της Μάρθας Μίτσελ.
Θεωρεί ότι ο Τζον πρέπει να την κάνει να σιωπήσει ή να την κλειδώσει.
Ότι δεν μπορεί απλώς να την αφήσει να μιλάει έτσι.
Θα δημιουργήσει ένα μεγάλο εθνικό πρόβλημα.
Η Μάρθα Μίτσελ λέει ότι αφήνει τον σύζυγό της
μέχρι να παραιτηθεί από την πολιτική.
ΜΑΡΘΑ: ΕΓΩ Ή Ο ΠΡΟΕΔΡΟΣ
Είπε "Αγαπώ πολύ τον άντρα μου,
αλλά δεν θα ανεχτώ αυτές τις βρομιές που συμβαίνουν".
ΗΧΟΓΡΑΦΗΣΕΙΣ ΤΟΥ ΛΕΥΚΟΥ ΟΙΚΟΥ
ΝΙΞΟΝ: Αν δεν ήταν η Μάρθα, ο Τζον δεν θα έχανε τον έλεγχο στο Γουότεργκεϊτ.
ΧΑΛΝΤΕΜΑΝ: Το περιορίσαμε, αλλά ίσως ξεφύγει. Ίσως είναι καλό που έφυγε.
Οι θαυμαστές της Μάρθας θα σκεφτούν "Δεν είναι τέλειο;"
Παράτησε τη δουλειά του, σαν τον Δούκα του Γουίντσορ
που παράτησε τον θρόνο για την αγαπημένη του.
Η καημένη δεν είναι καλά.
Θα είναι δίπλα της και όλα αυτά.
ΝΙΞΟΝ: Εμείς θα διαρρεύσουμε ότι δεν είναι καλά.
-Επιβάλλεται. -ΧΑΛΝΤΕΜΑΝ: Ήδη το κάνουμε.
ΠΡΟΒΛΗΜΑ
ΜΠΕΚΡΟΥ
Ξαφνικά ο Λευκός Οίκος άρχισε να σκορπά φήμες.
"ΑΣΘΕΝΗΣΕ"
Πριν το καταλάβω, βλέπω στον Τύπο ότι είμαι τρελή,
ότι είμαι το ένα, το άλλο.
"ΜΕΓΑΛΟ ΜΠΕΡΔΕΜΑ"
ΧΑΛΝΤΕΜΑΝ: Η παραίτηση θα κάνει καλό. Θα χρεωθεί στη Μάρθα.
ΝΙΞΟΝ: Λέω να το κάνεις.
Κάλεσε τον Τύπο.
Ο Τζον Μίτσελ, ο πρώην γενικός εισαγγελέας,
παραιτήθηκε από την εκστρατεία του Νίξον.
"Η ΓΥΝΑΙΚΑ ΜΟΥ ΠΡΟΕΧΕΙ"
Είπε ότι ο λόγος της παραίτησης ήταν η κυρία Μίτσελ.
Η ΣΥΖΥΓΟΣ ΜΟΥ
Δημοκρατικοί επιμένουν ότι η διάρρηξη στα γραφεία τους
που έγινε από άντρες του Μίτσελ, μεταξύ άλλων, έπαιξε ρόλο.
Οι Ρεπουμπλικάνοι το αρνούνται. Λένε ότι ο μόνος λόγος είναι η κα Μίτσελ.
Φίλος των Μίτσελ από το Υπουργείο Δικαιοσύνης είπε
"Η Μάρθα έχει σοβαρό θέμα.
Προφανώς τώρα επιδεινώθηκε".
Είχα ταπεινωθεί, πληγωθεί.
Δεν ήξερα ποιος με πλήγωσε.
Το συμβάν στην Καλιφόρνια ήταν η αρχή.
ΦΩΝΗ ΤΗΣ ΠΑΪΠΕΡ ΝΤΑΝΚΓΟΥΟΡΘ ΟΙΚΟΓΕΝΕΙΑΚΗ ΦΙΛΗ
Τότε συνειδητοποίησε
ότι για κάποιον λόγο θέλουν να τη φιμώσουν.
Η Μάρθα Μίτσελ έχει καταλήξει
να αυτοπεριγράφεται ως πολιτική κρατούμενη.
Νομίζω ότι όλοι μας έχουμε υποχρέωση να ελευθερώσουμε τη Μάρθα Μίτσελ.
ΤΖ. ΜΑΚΓΚΟΒΕΡΝ ΥΠΟΨΗΦΙΟΣ ΔΗΜΟΚΡΑΤΙΚΩΝ
ΙΟΥΛΙΟΣ 1972 ΣΥΝΕΔΡΙΟ ΤΩΝ ΔΗΜΟΚΡΑΤΙΚΩΝ
Ελευθερώστε τη Μάρθα Μίτσελ!
Η ΜΑΡΘΑ ΜΙΤΣΕΛ ΧΡΕΙΑΖΕΤΑΙ ΚΟΤΟΣΟΥΠΑ
Έλα, Νίξον, ελευθέρωσε τη Μάρθα Μίτσελ
ΕΛΕΥΘΕΡΩΣΤΕ ΤΗ ΜΑΡΘΑ ΜΙΤΣΕΛ
Η ιστορία για το πώς κρατούνταν ενάντια στη θέλησή της
φαινόταν φανταστική.
Στ' αλήθεια την πίστευε ο κόσμος; Δεν νομίζω ότι την πίστευε κανείς.
"ΦΟΒΟΥΝΤΑΙ ΤΗΝ ΕΙΛΙΚΡΙΝΕΙΑ ΜΟΥ"
Η ΜΑΡΘΑ ΤΟ ΚΛΕΙΝΕΙ
Η "ΕΛΕΥΘΕΡΗ" ΜΑΡΘΑ ΧΤΙΖΕΙ ΝΕΑ ΖΩΗ ΣΤΗ ΝΕΑ ΥΟΡΚΗ
Μένω στο δικό μου διαμερισματάκι
και κρύβομαι επειδή ντρέπομαι πολύ.
Παραιτήθηκα εντελώς από την πολιτική.
Προσπαθούσαν με κάθε τρόπο
να ξεχαστεί το Γουότεργκεϊτ.
ΣΦΡΑΓΙΔΑ ΤΟΥ ΠΡΟΕΔΡΟΥ ΤΩΝ ΗΝΩΜΕΝΩΝ ΠΟΛΙΤΕΙΩΝ
Το Γουότεργκεϊτ δεν ήταν απλώς μια διάρρηξη από καμιά άποψη.
Το Γουότεργκεϊτ ήταν μια τεράστια εκστρατεία
που έπαιξε με βρόμικα κόλπα για να κερδηθεί η επανεκλογή.
Ήταν η τρελή προσπάθεια να συγκαλυφθεί και να μείνει κρυφό,
στο μέτρο του δυνατού, έστω ως τις εκλογές του '72.
72 ΤΟ ΕΤΟΣ ΤΩΝ ΕΚΛΟΓΩΝ
ΝΙΚΗ Ή ΗΤΤΑ
Άλλα τέσσερα χρόνια!
Και πέτυχε.
Ο Νίξον σάρωσε στις εκλογές.
20 ΙΑΝΟΥΑΡΙΟΥ 1973 ΗΜΕΡΑ ΟΡΚΩΜΟΣΙΑΣ
Το μίσος ήταν το κεντρικό θέμα της προεδρίας του.
Ήθελε να χρησιμοποιήσει τη δύναμη της προεδρίας
ως μέσο εκδίκησης ενάντια σε όποιον τον εμπόδιζε,
μεταξύ αυτών και η Μάρθα Μίτσελ.
Με τις εκλογές, ο σάλος με το Γουότεργκεϊτ κόπασε
και ουσιαστικά έληξε.
Και δεν αναστήθηκε μέχρι τον ΜακΚόρντ.
Ο Τζέιμς ΜακΚόρντ που είπε στον δικαστή
ότι πολλά δεν έχουν ειπωθεί για το Γουότεργκεϊτ
σήμερα κατέθεσε μπροστά σε επιτροπή της Γερουσίας όσα ξέρει.
Ο ΜακΚόρντ είπε ότι ο Τζον Μίτσελ γνώριζε από νωρίς για το Γουότεργκεϊτ.
Κύριε Μίτσελ, κάποτε ήσασταν σύμβολο του νόμου και της τάξης…
Και παραμένω.
Πιστέψτε το.
ΝΕΑ ΥΟΡΚΗ
Ο Τζον Μίτσελ πλέον είναι εκτός κυβέρνησης.
Είναι ένας απλός πολίτης.
Αλλά η Μάρθα άρχισε να μιλά σε φίλους στον Τύπο.
Ο Φρεντ ΛαΡού μού είπε να προσέχω όταν τηλεφωνώ
γιατί η Μάρθα σήκωνε το τηλέφωνο και κρυφάκουγε.
Οπότε πρόσεχε καλά τι λες.
ΗΧΟΓΡΑΦΗΣΕΙΣ ΤΟΥ ΛΕΥΚΟΥ ΟΙΚΟΥ
ΧΑΛΝΤΕΜΑΝ: Είδες τι έκανε η Μάρθα;
ΝΙΞΟΝ: Όχι. Κάλεσε κάποιον;
ΧΑΛΝΤΕΜΑΝ: Τη New York Times.
Η ΚΥΡΙΑ ΜΙΤΣΕΛ ΦΟΒΑΤΑΙ ΣΧΕΔΙΟ ΝΑ ΧΡΕΩΘΕΙ ΤΟ ΓΟΥΟΤΕΡΓΚΕΪΤ ΣΤΟΝ ΑΝΔΡΑ ΤΗΣ
ΝΙΞΟΝ: Και τι είπε;
ΧΑΛΝΤΕΜΑΝ: Ότι το χρεώνουν στον Τζον και δεν θα το επιτρέψει.
Λέει "Δεν θα του το φορτώσουν.
Σκασίλα μου ποιον θα βλάψω. Μπορώ να δώσω ονόματα".
Είχε θυμώσει με τον Νίξον που έβαλε τον Τζον σ' αυτήν τη θέση.
Ήθελε να προστατεύσει τον Τζον,
αλλά δεν ήξερε πόσο εμπλεκόταν ο Τζον.
Η αγάπη της για τον Τζον την τύφλωνε.
Βαρέθηκα να λένε ότι κυνηγώ τη δημοσιότητα.
Αλλά αν πρέπει να βρω δημοσιότητα για να καθαρίσω το όνομα δύο αθώων ατόμων,
του συζύγου μου και το δικό μου…
Να ρίξετε όλες τις ευθύνες στον Λευκό Οίκο.
Τι εννοείτε "Στον Λευκό Οίκο";
24 ΜΑΪΟΥ 1973, ΕΙΔΗΣΕΙΣ, NBC
Τι εννοώ "Στον Λευκό Οίκο";
Η ευθύνη στον Λευκό Οίκο.
Από πού προέκυψε όλο αυτό, λέτε;
Λέτε να είναι τόσο χαζός ο άντρας μου;
Και ποιον νομίζετε ότι προστατεύει;
Ποιον;
Δεν έχω ιδέα. Ποιον;
Προστάτευε τον κύριο πρόεδρο,
με απόλυτη βεβαιότητα.
Θα το πω σε όλους. Ξέρετε τι θα κάνουν.
Στο τέλος μάλλον θα με σκοτώσουν.
Αλλά βασίζομαι σ' εσάς, τον Τύπο, για να με προστατέψετε.
Ήμουν στο Μάντισον του Ουισκόνσιν και με βρήκε εκεί.
Είπε ότι ο Νίξον πρέπει να παραιτηθεί.
Ήταν η πρώτη που το είπε.
Η σύζυγος του πρώην διευθυντή εκστρατείας Νίξον
είπε ότι αυτός κι ο πρόεδρος συχνά σχεδίαζαν στρατηγικές.
Όπως είπε η κυρία Μίτσελ
"Ο πρόεδρος πάντα ήξερε τι συμβαίνει".
Εδώ έχουμε έναν πρόεδρο που λέει στους Αμερικανούς
ότι έχει άγνοια για όλα αυτά τα φρικτά που γίνονται κάτω από τη μύτη του.
Αυτός ο άνθρωπος ήξερε τι συμβαίνει.
Διαφορετικά ήταν αμελής στα καθήκοντα του προέδρου.
Το οσμιζόταν.
ΜΑΡΘΑ: Ο ΝΙΞΟΝ ΤΑ ΗΞΕΡΕ
Ήξερε ότι κάτι βρόμικο συνέβαινε.
Ο Καρλ Μπέρνστιν κι εγώ συνειδητοποιήσαμε
ότι ήταν ελληνική χορωδία ενός ατόμου επειδή έλεγε την αλήθεια.
ΨΕΥΔΟΡΚΙΑ - ΓΟΥΟΤΕΡΓΚΕΪΤ
Όταν είσαι παντρεμένη με κάποιον που έχει σοβαρά νομικά θέματα,
όπως ο Τζον Μίτσελ, ξέρεις.
Το μόνο πράγμα για το οποίο θύμωσε ο Τζον Μίτσελ
ήταν όταν είπα πως θεωρώ ότι ο πρόεδρος πρέπει να παραιτηθεί.
Νομίζω ότι ο Λευκός Οίκος τον κατσάδιασε.
Η Μάρθα είπε στον Τζον Μίτσελ "Αν μείνεις με τον Νίξον, θα πας φυλακή.
Και αυτός που τα προκάλεσε όλα είναι ελεύθερος".
Ο πρώην εισαγγελέας Τζον Μίτσελ άφησε τη γυναίκα του
και ζει σε ξενοδοχείο στη Νέα Υόρκη.
Το Newsweek λέει ότι αυτό οφείλεται σε μια σειρά βίαιων ξεσπασμάτων
κατά τα οποία η κα Μίτσελ πέταξε τα ρούχα του
στον διάδρομο της πολυκατοικίας.
Φίλοι λένε ότι ο Μίτσελ τούς είπε
πως η σύζυγός του είναι άρρωστη, αλλά δεν αντέχει να λάβει νομικά μέτρα
για να σταλεί σε ίδρυμα.
ΦΩΝΗ ΠΑΪΠΕΡ ΝΤΑΝΚΓΟΥΟΡΘ
Ήταν μόνη της όταν εκείνος έφυγε.
Η κόρη της, Μάρτι, δεν ήταν εκεί.
Όταν ήταν εν διαστάσει ήταν ένα μεγάλο πλήγμα για τη Μάρθα.
Έχω βιώσει πολύ δύσκολες καταστάσεις.
Άνετα θα μπορούσα να γίνω αλκοολική. Αλλά δεν έγινα.
Νομίζω ότι φοβόταν συνέχεια ότι μπορεί να της συνέβαινε κάτι άλλο.
Έλεγε "Ξέρω ότι το κάνουν γιατί νομίζουν ότι ξέρω πολλά".
Με έχουν ναρκώσει.
Δύο φορές επιχείρησαν να με κλείσουν σε ψυχιατρείο.
Πήγαν να με σκοτώσουν.
Φοβήθηκα μέχρι θανάτου.
Κάθε μέρα ξυπνώ και σκέφτομαι "Τι θα γίνει σήμερα;"
Δεν ξέρω γιατί δεν συνειδητοποίησα, ως έναν βαθμό,
τι συνέβαινε, αλλά δεν το κατάλαβα.
…ώσπου έμαθα
ότι ο Νίξον και ο Μίτσελ κάθονταν στο Οβάλ Γραφείο
και σχεδίαζαν την επίθεση εναντίον μου.
Ήταν στις ηχογραφήσεις.
Την περασμένη βδομάδα η Επιτροπή Γουότεργκεϊτ
έμαθε για την ύπαρξη ηχογραφήσεων με συζητήσεις του Νίξον,
μεταξύ τους και κάποιες για το Γουότεργκεϊτ.
Νόμιζα ότι ο Τζον Μίτσελ παραιτήθηκε εξαιτίας μου,
αλλά οι ηχογραφήσεις λένε ότι αντιθέτως,
αυτός και ο Ρίτσαρντ Νίξον με έλεγχαν.
Ως εκ τούτου, είχαν σχεδιάσει
πώς ακριβώς θα έφευγε ο Μίτσελ από την εκστρατεία.
ΗΧΟΓΡΑΦΗΣΕΙΣ ΤΟΥ ΛΕΥΚΟΥ ΟΙΚΟΥ
30 ΙΟΥΝΙΟΥ 1972 ΔΥΟ ΧΡΟΝΙΑ ΝΩΡΙΤΕΡΑ
ΤΖΟΝ ΜΙΤΣΕΛ: Η Μάρθα πραγματικά το παράκανε αυτήν τη φορά.
Δημιουργήσαμε κάτι σαν τον Φρανκενστάιν με τον Τύπο.
ΝΙΞΟΝ: Είναι διάσημη.
ΜΙΤΣΕΛ: Ισχύει.
Θα προσπαθήσω να το περιορίσω, να αποσιωπηθεί.
ΧΑΛΝΤΕΜΑΝ: Η παραίτηση θα είναι έκπληξη.
Αλλιώς…
ΝΙΞΟΝ: Έχεις δίκιο. Θα συνδεθεί με το Γουότεργκεϊτ.
Σε στενούς συνεργάτες του Νίξον
απαγγέλθηκαν ποινικά κατηγορητήρια
σε μια κρίσιμη στιγμή της έρευνας για το Γουότεργκεϊτ.
Ο Τζον Μίτσελ, πρώην γενικός εισαγγελέας, διευθυντής εκστρατείας,
κατηγορείται για παρακώλυση δικαιοσύνης, ψέματα σε ενόρκους και το FBI.
Αντιμετωπίζει 30ετή ποινή.
Σίγουρα ο Μίτσελ πίστευε ότι θα έπαιρνε χάρη,
αλλά μετά ο Νίξον φυσικά έφυγε χωρίς να του τη δώσει.
Καθ' όλη τη δύσκολη περίοδο του Γουότεργκεϊτ,
ένιωθα ότι ήταν καθήκον μου να εμμείνω.
Πλέον όμως είναι πασιφανές για εμένα
ότι δεν έχω πια επαρκή πολιτική βάση στο Κογκρέσο.
Παραιτούμαι από πρόεδρος, από αύριο στις 12 το μεσημέρι.
9 ΑΥΓΟΥΣΤΟΥ 1974
Τη βραδιά που παραιτήθηκε ο Νίξον
ήταν η πρώτη φορά που πραγματικά το ένιωσα όλο.
Ήταν η αρχή της συνειδητοποίησης ότι πρέπει να ορθώσω το ανάστημά μου.
Κάποτε θεωρούσαν τη Μάρθα Μίτσελ διασκεδαστική και εξωφρενική,
με τις αθυρόστομες απόψεις και μεταμεσονύχτιες κλήσεις της.
Μετά ήρθαν οι δηλώσεις της για το Γουότεργκεϊτ
και η συνειδητοποίηση ότι έλεγε την αλήθεια.
ΤΩΡΑ ΤΟ ΑΚΟΥΜΕ, ΜΑΡΘΑ
Η ΜΑΡΘΑ ΜΙΤΣΕΛ ΣΤΗΝ ΤΗΛΕΟΡΑΣΗ
Βλέπετε το Panorama με τον Μόρι Πόβιτς.
Καλωσορίστε τη συμπαρουσιάστριά μας, Μάρθα Μίτσελ.
ΜΕΤΑΜΟΡΦΩΘΗΚΕ!
ΠΩΣ Η ΜΑΡΘΑ ΕΓΙΝΕ ΚΥΚΝΟΣ
ΗΡΩΙΔΑ ΤΟΥ ΓΟΥΟΤΕΡΓΚΕΪΤ
Η ΠΟΛΙΤΙΚΗ ΧΑΛΑΣΕ ΤΟΝ ΓΑΜΟ ΜΟΥ
ΡΩΤΗΣΤΕ ΤΗΝ "ΤΖΟΝ ΠΟΙΟΣ;"
Ο Λευκός Οίκος έλεγε σε δημοσιογράφους όπως εμένα
ότι ο Τζον Μίτσελ παραιτήθηκε
επειδή έπρεπε να φροντίσει τη γυναίκα του που τα είχε παίξει.
-Ο καημένος έπρεπε να με φροντίζει. -Σωστά.
Η ΜΑΡΘΑ ΜΙΤΣΕΛ ΔΕΝ ΕΙΝΑΙ ΤΡΕΛΗ ΝΟΡΑ ΕΦΡΟΝ
Λένε ότι εσείς ξεκινήσατε το Γουότεργκεϊτ.
-Το είπατε σε όλους. -Έτσι ακριβώς.
-Είστε ευχαριστημένη με το αποτέλεσμα; -Απόλυτα.
-Θεωρείτε πως αν ο πρόεδρος… -Ήταν ό,τι καλύτερο για τη χώρα.
Θα ξανακάνουμε όλους τους πολιτικούς πραγματικά τίμιους.
Δεν θα είναι ανέντιμοι.
Οι πιο στενοί συνεργάτες του Νίξον, στον Λευκό Οίκο και στην πολιτική
καταδικάστηκαν σε φυλάκιση για τη συγκάλυψη στο Γουότεργκεϊτ.
Για πολλούς ήταν το μεγάλο φινάλε του δράματος.
Αργότερα ο Τζον Μίτσελ είχε ένα σχόλιο.
Θα 'ταν χειρότερα
αν με καταδίκαζε να ζω με τη Μάρθα, οπότε είμαι κερδισμένος από τότε.
-Έχεις πικραθεί με όλα αυτά; -Πάρα πολύ.
Η Μάρθα Μίτσελ,
κάποια που έγινε διάσημη γιατί μιλούσε πολύ στον Λευκό Οίκο,
τώρα πουλά φορέματα στον Ροζ Οίκο.
Μήνυσε τον Τζον Μίτσελ για μη καταβολή διατροφής
και πρόσφατα ένα δικαστικό έγγραφο την περιέγραψε
ως σοβαρά άρρωστη, χωρίς πόρους και χωρίς φίλους.
Όταν αρρώστησε, δεν ήθελε να βλέπεις πολλούς φίλους της.
Το μόνο άτομο που ήθελε αρνήθηκε να τη δει.
Περίπου 400 άτομα στο Πάιν Μπλαφ προσήλθαν σήμερα
για το τελευταίο αντίο στη Μάρθα Μίτσελ.
3 ΙΟΥΝΙΟΥ 1976
Η ειλικρίνειά της τής δημιούργησε μπελάδες με τον Νίξον
και με τον ίδιο τον σύζυγό της.
Αλλά κέρδισε πολλούς θαυμαστές.
Κάποιοι έστειλαν λουλούδια.
Μια σύνθεση με λευκά χρυσάνθεμα έγραφε το μήνυμα
"Η Μάρθα είχε δίκιο".
Δεν υπήρχε κάρτα.
Η ΜΑΡΘΑ ΕΙΧΕ ΔΙΚΙΟ
Ήταν μία τρελή;
Δεν το πιστεύω. Ήταν ένα φοβερό άτομο και οραματίστρια, κατά μία έννοια.
Προφητική.
Κυρία Μίτσελ, σίγουρα θα σας γράψουν στα βιβλία ιστορίας.
Πώς θέλετε να σας θυμούνται;
11/02/1971 - TODAY, NBC
Αν κάνω ποτέ κάτι καλό,
θα ήθελα να με θυμούνται επειδή έκανα κάτι καλό για τη χώρα μου.
Αυτό θα ήταν το ωραιότερο συναίσθημα.
-Το πετυχαίνετε μιλώντας ανοιχτά. -Ακριβώς.
Ο ΤΖΟΝ ΜΙΤΣΕΛ ΠΕΡΑΣΕ 19 ΜΗΝΕΣ ΣΤΗ ΦΥΛΑΚΗ ΓΙΑ ΤΟΝ ΡΟΛΟ ΤΟΥ ΣΤΗ ΣΥΝΩΜΟΣΙΑ ΣΥΓΚΑΛΥΨΗΣ.
Ο ΡΙΤΣΑΡΝΤ ΝΙΞΟΝ ΕΛΑΒΕ ΧΑΡΗ ΑΠΟ ΤΟΝ ΔΙΑΔΟΧΟ ΤΟΥ, ΤΖ. ΦΟΡΝΤ,
ΜΕΤΑ ΤΗΝ ΠΑΡΑΙΤΗΣΗ ΤΟΥ.
ΤΟ 1988, Ο ΨΥΧΟΛΟΓΟΣ ΜΠΡΕΝΤΑΝ ΜΑΧΕΡ
ΔΗΜΙΟΥΡΓΗΣΕ ΤΟΝ ΟΡΟ "ΦΑΙΝΟΜΕΝΟ ΜΑΡΘΑ ΜΙΤΣΕΛ".
ΠΕΡΙΓΡΑΦΕΙ ΤΟ ΠΩΣ ΤΑ ΠΙΣΤΕΥΩ ΚΑΠΟΙΟΥ ΑΡΧΙΚΑ ΧΑΡΑΚΤΗΡΙΖΟΝΤΑΙ ΠΑΡΑΙΣΘΗΣΕΙΣ,
ΑΛΛΑ ΜΕΤΑ ΑΠΟΔΕΙΚΝΥΟΝΤΑΙ ΑΛΗΘΕΙΑ.
ΕΙΣ ΜΝΗΜΗΝ ΤΗΣ ΦΛΟΡΕΝΣ Ε. ΑΛΒΕΡΓΚ
Υποτιτλισμός: Λιουμπίνκα Δημητρόβα